# ***Csanytelek Község Önkormányzata Jegyzőjétől***





***6647 Csanytelek, Volentér János tér 2. sz.***

***🖀: 63/578-512, 06/20/3142365 Email:*** [***jegyzo@csanytelek.hu***](mailto:jegyzo@csanytelek.hu)

***------------------------------------------------------------------------------------------------------------------------***

CS/637-1/2025.

**E l ő t e r j e s z t é s**

**Csanytelek Község Önkormányzata Képviselő-testülete**

**2025. márciusi ülésére**

**Tárgy:**  *a Csanyteleki közösségi színtér 2025. évi kulturális szolgáltatási terve jóváhagyása*

**Tisztelt Képviselő-testület!**

Tájékoztatom Önöket arról, hogy a közművelődési alapszolgáltatások, valamint közművelődési intézmények és a közösségi színterek követelményeiről szóló 20/2018. (VII. 9.) EMMI rendelet (a továbbiakban: rendelet) írja elő azokat a teendőket, melyet a kulturális feladatellátással megbízott Csanyteleki Polgármesteri Hivatal láttat el művelődés szervezőként, szakmai képesítéssel rendelkező alkalmazott foglalkoztatásával.

Emlékeztetem Önöket arra, hogy a Képviselő-testület által a kulturális feladatellátásról szóló 8/2020. (IX. 25.) önkormányzati rendeletében (2. §-ban) részletezi azokat a feladatokat, melyet a Csanyteleki Faluház épületében működtetett *integrált közösségi és támogatói tér* formájában végeztet.

A rendelet 3. § (1) bekezdése értelmében a feladatellátó az általa nyújtott közművelődési alapszolgáltatás megszervezéséhez *szolgáltatási tervet készít* a tárgyév március 1. napjáig. Ez megtörtént az adott határidőn belül.

A (2) bekezdésben a központi jogalkotó a szolgáltatási terv tartalmát részletezi, melynek megfelelve készült el ezen előterjesztéshez mellékletként csatolt, 2025. évi szolgáltatási terv.

Az (5) bekezdés értelmében: a feladatellátó az éves szolgáltatási tervet a feladatellátás helyén (Faluház belső tere) a közösségi színtérben, illetve a helyben szokásos módon közzéteszi legkésőbb a fenntartói jóváhagyást követő 15 napon belül.

Felhívom a figyelmet arra, hogy a hivatkozott önkormányzati rendelet 3. §-a rendelkezik a közösségi színtér működtetését biztosító pénzügyi források nyújtásáról, az önkormányzat adott évi költségvetése anyagi helyzetétől függővé téve azt.

A csatolt szolgáltatási terv több olyan megszervezésre szánt feladatellátást is nevesít, melynek szervezési és bonyolítási feltételei minden része még nem ideális, ezért annak megvalósítása valóban tervként értelmezendő.

**Tisztelt Képviselő-testület!**

Tájékoztatom Önöket arról is, hogy a tárgyi előterjesztést a *Pénzügyi Ellenőrző, Foglalkoztatáspolitikai és Településfejlesztési Bizottság* márciusi ülésén tárgyalta, elfogadta és határozatába foglaltan tett javaslatot annak Képviselő-testület általi jóváhagyására.

C s a n y t e l e k, 2025. március 18.

Tisztelettel:

.....................................................................

Kató Pálné jegyző (feladatellátó)

**.../2025. (III. .. .) Ökt határozat**

**Tárgy: :**  *a Csanyteleki közösségi színtér 2025. évi kulturális szolgáltatási terve jóváhagyása*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta a tárgyi előterjesztésben és ahhoz csatolt mellékletében foglaltakat - figyelemmel a *Pénzügyi Ellenőrző, Foglalkoztatáspolitikai és Településfejlesztési Bizottság* ide vonatkozó elfogásra tett javaslatára - jóváhagyja azt és elrendeli a tárgyi előterjesztéshez 1. mellékletként csatolt szolgáltatási terv közösségi színtéren való elhelyezését.

Végrehajtás határideje: a tárgyi határozat kihirdetését követő 15 napon belül

Végrehajtásért felelős: Kató Pálné jegyző és Szabóné Kovács Nikolett művelődés-szervező

Beszámolás határideje: a végrehajtást követő ülés időpontja

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tápainé Karkas Krisztina a Hivatal Adó- és Pénzügyi Iroda Vezetője (Helyben)
* Irattár