**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/698-1/2025.

# ELŐTERJESZTÉS

**Csanytelek Község Önkormányzata Képviselő testülete**

**2025. márciusi ülésére**

**Tárgy:** *Csanytelek Község Önkormányzata fejlesztési igény benyújtása Csongrádi járás szintű fejlesztések támogatására irányuló szándéknyilatkozat jóváhagyása, továbbá konzorciumi együttműködés megkötésének elfogadása*

**Tisztelt Képviselő testület!**

Tájékoztatjuk Önöket arról, hogy a Versenyképes Járások Program keretében jelent meg a Közigazgatási és Területfejlesztési Minisztérium honlapján a felhívás, amely 2025. március 06. napján került közzétételre.

A vidéki Magyarország élhetőségének és népességmegtartásának támogatása, a városok és községek kiegyensúlyozott fejlődésének biztosítása, valamint a települések közötti térségi együttműködések ösztönzése érdekében Magyarország Kormánya Versenyképes Járások Programot indít (a továbbiakban: Program).

A Versenyképes Járások Program megvalósításának kérdéseiről szóló 1446/2024. (XII. 30.) Korm. határozat (a továbbiakban: Korm. határozat) értelmében a Programot a közigazgatási és területfejlesztési miniszter (a továbbiakban: miniszter) irányítja, a Program forrását a XXV. Közigazgatási és Területfejlesztési Minisztérium fejezet, 10. Fejezeti kezelésű előirányzatok cím, 8. Területfejlesztési Alap biztosítja.

A Program kiemelt célja, hogy a járások szempontjából jelentős, több település helyzetét javító, illetve az adott járás lakosságának minél nagyobb hányadát érintő fejlesztések támogatásával ösztönözze a térségi és települési együttműködéseket, megteremtse a párbeszédet a járások települései között annak érdekében, hogy közös céljaikat minél hatékonyabban valósítsák meg.

A benyújtásra kerülő fejlesztési igények összegyűjtése és megismerése azt a célt szolgálja, hogy a Támogató felmérje, a települési önkormányzatok körében milyen javaslatok merülnek fel az adott járásban szükséges fejlesztések vonatkozásában.

A Program keretében vissza nem térítendő költségvetési támogatás nyújtható. A támogatás maximális mértéke a fejlesztés elszámolható költségeinek legfeljebb 100%-a.

A hivatkozott Korm. határozat 4. pontjának megfelelően az alábbi célterületekre vonatkozóan nyújtható be fejlesztési igény, majd az előminősítési eljárást követően annak alapján támogatási igény:

A. Térségi alapinfrastruktúra és elérhetőség fejlesztése

B. Térségi közszolgáltatások fejlesztése

C. Térségi gazdaságfejlesztés

D. Településüzemeltetés

Fejlesztési igény, majd az előminősítési eljárást követően annak alapján támogatási igény önállóan megvalósítható ütemekre bontott fejlesztés vonatkozásában is benyújtható, az egyes ütemekhez tartozó fejlesztési összegek megjelölésével.

A nyújtott támogatás tekintetében nem számolható el olyan költség, amelynek finanszírozására a települési önkormányzat a központi költségvetésből normatív típusú támogatásban részesül.

A támogatott tevékenység megvalósítására 24 hónap áll rendelkezésre. A fenntartási időszak eszközbeszerzésre irányuló támogatott tevékenység esetén 3 évig, építési tevékenysége beruházást, felújítást, ingatlanvásárlást tartalmazó támogatott tevékenység esetén 5 évig tart annak megvalósításától számítva.

A Program keretében fejlesztési igényt települési önkormányzatok tervezett konzorciumi együttműködésükre alapozva, vagy tervezett, illetve már működő jogi személyiséggel rendelkező önkormányzati társulásként, valamint már létrejött konzorciumban nyújthatók be. **A tervezett konzorciumi együttműködést,** illetve a tervezett társulási szándékot **egybehangzó szándéknyilatkozattal kell igazolni.**

A fejlesztési igények benyújtására a 2025. március 25. és 2025. április 9. között lesz lehetőség.

A benyújtott fejlesztési igényeket a Járási Fejlesztési Fórum tárgyalja meg, és a fejlesztési igények tekintetében a járási keret (Csongrádi járás esetén 250 millió Ft) kétszerese mértékéig javaslatot tesz a miniszternek azok támogatására, valamint az egyes fejlesztési igények támogatásának mértékére vonatkozóan.

A támogatási igények benyújtására 2025. május 26. és június 10. között lesz lehetőség.

Fentiek alapján a járási települések vezetőivel egyeztetéseket folytak, Csongrád, Csanytelek, Felgyő és Tömörkény községek polgármesterei is összeállították az adott települési fejlesztési igényeit. Az érintett 4 település igénye összesen 500.000.000.—Ft, melyből Csongrád városa 320 millió Ft., a 3 községi település 60-60-60 millió Ft keretösszegre pályázik 2025. és 2026. évre vonatkoztatva.

Csanytelek Község Önkormányzata Képviselő-testülete fejlesztési igénye az alábbiakra irányul:

1. A Remény Szociális Alapszolgáltató Központ épülete tetőcseréje, melynek becsült költsége

bruttó 40.000.000,-Ft

2. Szeged és Csongrád között kialakítandó kerékpárút és járda karbantartását szolgáló 1 db kommunális gép beszerzése becsült költsége bruttó 20.000.000,-Ft.

A fejlesztési igények fontossági sorrendben kerültek meghatározásra.

1. A **szociális intézmény épületének tetőzete** több évtizede vár felújtásra, melynek **cseréjével**  az épület jobb szigetelése által költségtakarékossága érhető el. A településen és Csongrádi járás térségében jelentős igény merül fel a bentlakásos szociális intézménybe való bejutásra, melyet a szociális intézmény szolgáltatása iránti igényt támasztja alá a várólistán lévők száma. Az épület energetikai mutatói az elmúlt időszakban folyamatosan romlottak, ezért elengedhetetlen **a fejlesztés megvalósítása**. A fejlesztési igény becsült költsége: bruttó 30 millió Ft, melynek végrehajtását 2025. nyarára tervezi a Képviselő-testület.
2. a) A Szeged városát Csongrád városával összekötő *kerékpárút és járda kialakítása pályázati projektben szerződési feltétel annak karbantartási feladata ellátása, mely mint érintett település önkormányzata érdekeltségébe fog tartozni.* Ennek a feladatnak a végrehajtásához szükséges **1 db karbantartó kommunális gép beszerzése**, melynek általunk becsült értéke bruttó **20 millió Ft**, további fejlesztési igénye

b) a *szociális intézmény épületére* **napelemrendszer kiépítésére** irányul,melynek általunk becsült értéke bruttó **10 millió Ft.** Ezzel a fejlesztéssel jelentős energetikai megtakarítás érhető el, amely az intézmény költségvetésében érzékelhető kiadás csökkenést eredményezhet. Ezt a két fejlesztés megvalósítását 2026. évre tervezi a Képviselő-testület.

**Tisztelt Képviselő-testület!**

Javasoljuk a tárgyi előterjesztés és határozati javaslata megvitatását és sürgősségi eljárásban való lefolytatását az önkormányzat szervezeti és működési szabályzatáról szóló 14/2014. (XI. 27.) önkormányzati rendelet 11. § (5) bekezdése szerint, szóbeli előterjesztésként.

C s a n y t e l e k, 2025. március 27. 14 óra.

Tisztelettel:

............................................................ ..........................................................

Erhard Gyula polgármester Kató Pálné jegyző

**.../2025. (III. 28.) Ökt határozat**

**Tárgy:** *Csanytelek* *Község Önkormányzata fejlesztési igény benyújtása Csongrádi járás szintű fejlesztések támogatására, szándéknyilatkozat jóváhagyása, továbbá konzorciumi együttműködés megkötésének elfogadása*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta a fenti tárgyú előterjesztést és a Versenyképes Járások Program megvalósításának kérdéseiről szóló 1446/2024. (XII. 30.) Korm. határozat szerinti jogalapon, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 11. § (5) bekezdése szerinti sürgősségi eljárás keretében az alábbi döntést hozza:

1. Csanytelek Község Önkormányzata Képviselő-testülete a Versenyképes Járások Program keretében a tárgyi előterjesztésbe foglalt fejlesztési igény benyújtásával egyetért és
2. 2025. évre a *Remény Szociális Alapszolgáltató Központ* **épületének tetőzete cseréjére bruttó 30 millió** Ft (azaz: harminc-millió forint) összegű központi fejlesztési támogatásra nyújtja be igényét,
3. 2026. évre a Szeged városát Csongrád városával összekötő *kerékpárút és járda kialakítása pályázati projektben elvárt feladata ellátására*  **1 db karbantartó kommunális gép beszerzésére bruttó 20 millió Ft**  (azaz: húszmillió forint),továbbá

a *Remény Szociális Alapszolgáltató Központ épületére* **napelemrendszer kiépítésebruttó 10 millió Ft** (azaz: tízmillió forint)

**központi támogatásra nyújtja be igényét.**

1. A Képviselő-testület felhatalmazza Erhard Gyula személyét, mint a település polgármesterét e határozat 1.) pontja szerinti fejlesztési és támogatási igény benyújtásához szükséges intézkedések megtételére.

1. Csanytelek Község Önkormányzata Képviselő-testülete e határozat szerinti fejlesztési és támogatási igények konzorciumi együttműködés keretében történő megvalósításával (e határozathoz 1. mellékletként csatolt) *szándéknyilatkozatban* foglaltakkal egyetért A Képviselő-testület felhatalmazza a település polgármesterét ezen szándéknyilatkozat aláírására, valamint Csongrád város, Felgyő, Csanytelek és Tömörkény községek önkormányzatai között létrejövő *Konzorciumi Megállapodás megkötésére, aláírására.*

Végrehajtás határideje: 2025. április 09. és 2025. június 10.

Végrehajtásért felelős: Erhard Gyula polgármester

Beszámolás határideje: végrehajtást követő testületi ülésen

Határozatról értesítést kapnak:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (Helyben)
* Irattár

1. melléklet

**SZÁNDÉKNyilatkozat KONZORCIUM LÉTREHOZásáról**

Alulírottak:

**Bedő Tamás** polgármester**,** mint a **Csongrád Városi Önkormányzat** (Székhely: 6640 Csongrád, Kossuth tér 7.képviseletére jogosult személy

**Horváth Lajos polgármester,** mint a **Felgyő Községi Önkormányzat** (Székhely: 6645 Felgyő, Széchenyi u. 1.)képviseletére jogosult személy

**Erhard Gyula polgármester,** mint a **Csanytelek Község Önkormányzata** (Székhely: 6647 Csanytelek, Volentér János tér 2.)képviseletére jogosult személy

**Bánfi Sándor polgármester**, mint a **Tömörkény Községi Önkormányzat** (Székhely: 6646 Tömörkény, Ifjúság u. 8.) képviseletére jogosult személy

nyilatkozunk, hogy a **Versenyképes Járások Program keretében** benyújtani tervezett fejlesztési igényeket és támogatást konzorciumi együttműködésben kívánjuk megvalósítani az alábbiak szerint:

**Meghatalmazzuk Csongrád Városi Önkormányzatot, mint a Csongrádi járás székhely települését a konzorcium vezetői feladatok ellátására.**

Az együttműködés kereteire (tagok kötelezettségei és jogai, egymásközti viszonyának szabályozása, ki- és belépés, szellemi tulajdonjogokról rendelkezés, közös tulajdon vagy tulajdoni arányok) vonatkozóan konzorciumi megállapodást kötünk, melyet legkésőbb a támogatási szerződés megkötésekor annak mellékleteként csatolunk.

A jelen nyilatkozat aláírásával kijelentjük, hogy a **Versenyképes Járások Programban** benyújtani tervezett fejlesztési igények projektjavaslat tartalmát megismertük, munka- és költségtervével egyetértünk, az általunk megoldandó feladatok végrehajtását és a hozzájárulás ránk eső részét vállaljuk.

Kelt: Csongrád, 2025. március ……

|  |  |
| --- | --- |
| ……………………………………  Bedő Tamás  polgármester | ……………………………………  Horváth Lajos  polgármester |
| ……………………………………  Erhard Gyula  polgármester | ……………………………………  Bánfi Sándor  polgármester |